Beskriv figuren - Lærervejledning

Formål:

Forskning peger på, at tosprogede har svært ved at danne indre billeder i matematikopgaver, som er indlejret i tekst[[1]](#footnote-1). Med andre ord har de svært ved at se den matematiske opgave for sig, hvis den er beskrevet i tekst. Det er derfor vigtigt at arbejde med fagordene på forskellige måder – jo mere visuelt, auditivt, taktilt osv., det kan blive, desto bedre. Dette gælder for både ordblinde og læsesvage elever.

Målet med øvelsen er, at eleverne kommer rundt om fagordene og får arbejdet med dem i dybden.

Forberedelse:

Eleverne skal via en pc have adgang til skabelonen ”Beskriv figuren”, og du opfordrer dem samtidigt til at åbne for deres læse-/skrivestøttende program. Hvis det er første gang, eleverne skal arbejde med figurbeskrivelserne, kan de se eksemplet først

Forløb:

* Eleverne vælger selv figurerne og finder billeder af dem på nettet, som de derefter indsætter. Din opgave er at hjælpe eleven på vej, hvis eleven er i tvivl om, hvilken figur, der skal vælges, Spørg fx: Hvilken figur, vil du gerne kende mere til? Er der nogle figurer, du har svært ved at skelne fra hinanden?
* Du tjekker elevens arbejde og hjælper evt. med at udfylde skabelonen yderligere
* Det er op til dig at vurdere, hvor mange felter eleven skal udfylde. Fx kan det være for svært at udfylde formlen for beregning af areal og omkreds, men dette kan eventuelt ske senere
* Elevens arbejde gemmes, så der efterhånden udarbejdes en lille samling af figurer. For overskuelighedens skyld kan det være bedst, at hver elev opbevarer de enkelte ark med ord i en individuel mappe

1. Wahl Andersen, M., *Matematiske billeder, sprog og læsning,* 2018,Dafolo [↑](#footnote-ref-1)